מטלת ביצוע באזרחות –

הצעת כלי מחקר

בחלק זה נדון בכלי המחקר העומדים לרשותנו לקראת ביצוע החלק המעשי של מטלת הביצוע באזרחות. לאחר שנדון בכל אפשרות – בכל כלי מחקר, בעצם – נבחר שני כלי מחקר ונרחיב על כל אחד מהם (באופן תאורטי ומקוצר לבינתיים).

**שלושת כלי המחקר האפשריים הם:**

1. **תצפית –** כלי מחקר המאופיין בהסתכלות ובחינה של הבעיה אותה העלנו.
2. **סקר –** כלי המאפשר לגשת לחלק נרחב באוכלוסייה ולקבל את דעתו על נושא מסוים.
3. **ראיון –** כלי המאפשר לקבל מידע נוסף ממקור ראשון על הנושא. ניתן להתעמת עם גורמים אשר יכולים, מתוקף תפקידם, לפתור את הבעיה ואפילו לנסות ולהגיע לפתרון.

כלי המחקר אותם בחרנו הם: **תצפית, ראיון.**

**בתצפית** נתמקד בעיקר ברחוב הירדן ובשכונת נווה יהושע הסמוכה. נצפה באותם המקומות וננסה לנסח מסקנות על בעיית התמ"א באותם המקומות. מתצפית זו נוכל להעיד עד כמה באמת חמורה בעיית התמ"א ונוכל להסיק מסקנות על כיצד ניתן לפתור את הבעיה או לפחות להקל את ההשפעות העתידיות והשליליות שלה על האוכלוסייה.

**בראיון** ננסה להשיג מפגש עם גורם בכיר בעיריית רמת-גן. בין אם ראש העיר עצמו, קבלני בנייה בעיר או אפילו בכירים במחלקת ההנדסה והבנייה בעירייה. מראיון זה ננסה להבין האם העירייה מודעת לבעיית התמ"א הקשה, האם היא מתכוונת לעשות משהו בנידון ולשנות משהו ולמה. ננסה להתעמת עם המרואיין במידה ויתנגד לעמדתנו ואף לנסות ולהגיע לפתרון אפשרי – פתרון עליו נחשוב בהתבסס על התצפית.

בחרנו בתצפית ובראיון מכיוון שאלה הם כלי המחקר הכי מתאימים לנושא שלנו ויועילו לנו מאוד בהתקדמות למטרה – לפתור את בעיית התמ"א ברמת-גן או לפחות לחולל שינוי קטן. התצפית והראיון יועילו לנו כפי שהורחב על כל אחד מעלה.  
אין צורך להסביר למה הסקר קצת פחות רלוונטי לעניין – בעיית התמ"א היא בעיה קיימת ואין צורך ממשי לשמוע את דעת הציבור בנידון. דעת הציבור יכולה להועיל, אך אנו נמצאים במקום אחר – לא במקום של לבדוק האם הבעיה קיימת – אלא במקום של איך לפתור את הבעיה... אנו יודעים שהבעיה קיימת ומפריעה לרבים.